CELEX: 62021TN0145
Language: fi
Date: 2021-03-03 00:00:00
Title: Asia T-145/21: Kanne 3.3.2021 – Fursin ym. v. EKP

31.5.2021   
            
            
               FI
            
            
               Euroopan unionin virallinen lehti
            
            
               C 206/29
            
         
      Kanne 3.3.2021 – Fursin ym. v. EKP
      (Asia T-145/21)
      (2021/C 206/37)
      Oikeudenkäyntikieli: englanti
      
         Asianosaiset
      
      
         Kantajat: Ivan Fursin (Kiova, Ukraina) ja viisi muuta kantajaa (edustaja: asianajaja O Behrends)
      
         Vastaaja: Euroopan keskuspankki (EKP)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  velvoittamaan vastaajan maksamaan rahallisen korvauksen vahingosta, joka kantajille on aiheutunut vastaajan 3.3.2016 tekemästä päätöksestä ECB/SSM/2016 – 529900WIPOINFDAWTJ81/1 WOANCA-2016-0005 peruuttaa Trasta Komercbanka AS:n toimilupa
               
            
                  —
               
               
                  vahvistamaan, että aineellisen vahingon määrä on ainakin 25 miljoonaa euroa (1) hyvityskorkoineen, jotka alkavat kulua 3.3.2016 siihen saakka, kunnes tuomio annetaan nyt käsiteltävässä asiassa, ja vastaavine viivästyskorkoineen tuomion antamispäivästä siihen saakka, kunnes vahinko on korvattu kokonaisuudessaan, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste perustuu siihen, ettei vastaaja ole tarkastellut asianmukaisesti menettelyyn liittyviä sääntöjenvastaisuuksia. Näihin sääntöjenvastaisuuksiin kuuluu se seikka, että Latvian FCMC (2) oli päätellyt välittömästi ennen toimiluvan peruuttamista koskevan menettelyn aloittamista, ettei toimiluvan peruuttamiseen ollut perustetta, ja että tämä seikka on myöhemmin jätetty pois FCMC:n pyynnöstä peruuttaa toimilupa. Kantajat väittävät lisäksi, että FCMC:n uusimman päätöksen englanninkielistä versiota on manipuloitu. Muut menettelyyn liittyvät sääntöjenvastaisuudet koskevat sitä, ettei Latvian ja Euroopan viranomaisten mahdollisesti korruptoitunutta käyttäytymistä ole tarkasteltu tehokkaasti nyt käsiteltävän asian osalta.
               
            
                  2)
               
               
                  Toinen kanneperuste perustuu siihen, että vastaaja on rikkonut aineellisia säännöksiä toimimalla riidanalaisen päätöksen tehdessään toimivaltansa alan ulkopuolella erityisesti rahanpesua koskevien asioiden osalta ja että vastaaja oletti virheellisesti, että toimiluvan peruuttamiselle oli perusteita.
               
            
                  3)
               
               
                  Kolmas kanneperuste perustuu siihen, että kantajille on aiheutunut huomattavaa taloudellista haittaa erityisesti siitä syystä, että Trasta Komercbanka AS on asetettu selvitystilaan toimiluvan virheellisen peruuttamisen seurauksena.
               
            
                  4)
               
               
                  Neljäs kanneperuste perustuu siihen, että toimiluvan peruuttamisen ja kantajille aiheutuneen vahingon välillä on syy-yhteys.
               
            
         (1)  Summat kohdennetaan kullekin kantajalle niiden Trasta Komecbanka AS:stä omistamien osuuksien mukaan.
      
         (2)  Latvian rahoitus ja pääomamarkkinoiden valvontaviranomainen.